钦定古今图书集成/明伦汇编/官常典/第637卷 > 吴孟俅
## 钦定古今图书集成/明伦汇编/官常典/第637卷 > 吴孟俅

按《明外史循吏传》：“孟俅，琼州定安人。景泰七年举于
乡。成化中，授广西宾州知州，政济宽猛，吏民畏怀。州
有九寨蛮，屡肆寇掠，急之则散，缓则复出，州人苦之。
孟俅单骑入寨，开示祸福，许入城市贸易，第不得带
弓矢刀剑。蛮人悦，皆罗拜，愿受约束，一境遂安。上官
交荐，进秩二等。弘治初，以亲丧去官。八寨蛮及南丹”、
宾州二卫所将卒相率陈状，“愿得孟俅还任。”总督秦
纮以闻，孝宗许之，州益大治。